recursal/SuperWikiNEXT-32B huggingface dataset:
**பங்கஜ் சிங்** (*Pankaj Singh*)(பிறப்பு: டிசம்பர் 12, 1978) என்பவர் இந்திய அரசியல்வாதி மற்றும் உத்தரப்பிரதேச சட்டமன்ற உறுப்பினர் ஆவார்.

அரசியல்
-------

பங்கஜ் 2002 முதல் அரசியலில் தீவிரமாக பணியாற்றி வருகிறார். இவர்நொய்டாவின் சட்டமன்ற உறுப்பினர் ஆவார். உத்தரப்பிரதேச சட்டமன்றத்திற்கு மார்ச் 2017 அன்று, நடைபெற்ற தேர்தலில் நொய்டா சட்டமன்றத் தொகுதியில் போட்டியிட்டு வெற்றி பெற்றார். இவர் உத்தரப்பிரதேச மாநிலத்தில் பாஜகவின் துணைத் தலைவராக உள்ளார். இவர் இந்தியாவின் தற்போதைய பாதுகாப்பு அமைச்சராக இருக்கும் ராஜ்நாத் சிங்கின் மூத்த மகன் ஆவார்.

பங்கஜ் சிங் 2022 உத்தரப்பிரதேச சட்டமன்றத் தேர்தலில் மீண்டும் நொய்டா தொகுதியில் போட்டியிட்டு வெற்றிபெற்று சட்டமன்ற உறுப்பினராகத் தேர்ந்தெடுக்கப்பட்டுள்ளார்.

இளமை மற்றும் கல்வி
------------------

தாக்கூர் பங்கஜ் சிங் 2001-ல் அமிட்டி நொய்டாவில் வணிக மேலாண்மை முதுநிலைப் பட்டம் பெற்றார். முன்னதாக 1996-ல் இலக்னோவின் மகாநகர் ஆண்கள் இடைநிலைக் கல்லூரியில் மேல்நிலை கல்வியினை முடித்தார். பின்னர் 1999-ல் தயால் சிங் கல்லூரியில் இளம் வணிகவியல் பட்டப்படிப்பில் சேர்ந்தார்.

குடும்ப வாழ்க்கை
----------------

தாக்கூர் பங்கஜ் சிங், இந்தியத் துப்பாக்கி சுடும் வீராங்கனையான சுஷ்மா சிங்கை நவம்பர் 2004-ல் மணந்தார். இவர் நாராயண் சிங் ராணாவின் மகள் மற்றும் ஜஸ்பால் ராணாவின் சகோதரி ஆவார். இவர்களுக்கு ஆர்யா வீர் என்ற மகனும் தியா என்ற மகளும் உள்ளனர்.

மேற்கோள்கள்
-----------

1. ↑  "About Thakur Pankaj Singh". .
2. ↑  "UP BJP". .
3. ↑
4. ↑  "Pankaj Singh(Bharatiya Janata Party(BJP)):Constituency- NOIDA(GAUTAM BUDDHA NAGAR) – Affidavit Information of Candidate". *myneta.info*. 2020-10-14 அன்று பார்க்கப்பட்டது.
5. ↑  Sushma Rana
6. ↑  Narayan Singh Rana
7. ↑  Rajnath Singh’s son Pankaj has assets of Rs 47 lakh, doesn’t own a house.

வெளி இணைப்புகள்
---------------

* அதிகாரப்பூர்வ இணையதளம்
**பகாமாசு நெகிழி இயக்கம்** (*Bahamas Plastic Movement*) என்பது இலாப நோக்கமற்ற ஒரு சுற்றுச்சூழல் பாதுகாப்பு அமைப்பாகும். பகாமாசு நாட்டிலுள்ள தெற்கு எலியுதேரா தீவில் இவ்வமைப்பு உள்ளது. நெகிழிகளால் தோன்றும் மாசுபாட்டைக் குறைப்பதில் இவ்வியக்கம் கவனம் செலுத்துகிறது. 2018 ஆம் ஆண்டு கிறிசுடல் அம்புரோசு பகாமாசு நெகிழி இயக்கத்தைத் தொடங்கினார்.நெகிழி பயன்பாடு மாசுபாட்டை முடிவுக்குக் கொண்டுவருவதற்கு இளைஞர்களைப் பயன்படுத்துவது இந்த அமைப்பின் சிறப்பாகும். இவர்கள் நெகிழி மாசுபாடு கூட்டணியின் செயல் உறுப்பினர்களாக உள்ளனர்.

2017 ஆம் ஆண்டு பகாமாசு நெகிழி இயக்கம் அமெரிக்கப் பாடகர் ஜாக் ஜான்சனின் பாடல் தொகுப்புகளான ’நீங்கள் அதை கட்டுப்படுத்த முடியாது’ மற்றும் ஆல் தி லைட் அபோவ் இட் டூ என்ற இசை காணொலிகளை உருவாக்க உதவியது. 

பகாமாசு நாட்டில் பயன்படுத்தப்படும் நெகிழிப் பைகளை பைகளை தடை செய்வதற்காக இவ்வியக்கத்தின் இளைஞர் குழு 2018 ஆம் ஆண்டு பகாமாசின் தலைநகரமான நேசௌ நகரத்திற்கு சென்றது. சுற்றுச்சூழல் மற்றும் வீட்டுவசதி அமைச்சர் ரோமால்ட் பெரீராவைச் சந்தித்து நெகிழிப் பைகளை தடை செய்யக் கோரியது. கடற்கரைகளில் நெகிழி மாசுபாடு அதிகரித்தால் 8.5 மில்லியன் டாலர் சுற்றுலா வருவாயை இழக்க நேரிடும் என்று இயக்கம் சுட்டிக் காட்டியது.பெரீராவும் அவரது அமைச்சரவையும் நெகிழிப் பைகளை தடை செய்யும் திட்டங்களுக்கு ஒப்புதல் அளித்தனர்.

மேற்கோள்கள்
-----------

1. ↑  "Bahamas Plastic Movement". *Bahamas Plastic Movement* (ஆங்கிலம்). 2018-08-13 அன்று பார்க்கப்பட்டது.
2. ↑  "The Bahamas Has a Plastic Problem, and This Woman Is Out to Fix It" (in en). *Coastal Living*. Archived from the original on 2018-08-14. .
3. ↑  "THE COALITION". *Plastic Pollution Coalition* (ஆங்கிலம்). 2019-07-10 அன்று பார்க்கப்பட்டது.
4. ↑  "Bahamas To Ban Plastic Bags >> Scuttlebutt Sailing News" (in en-US). *Scuttlebutt Sailing News*. 2018-01-22. .
5. 1 2  "Plastic bag ban takes first step" (in en). .
6. ↑  "The Bahamas to Ban Single-Use Plastics By 2020 | Caribbean360" (in en-US). *Caribbean360*. 2018-04-28. Archived from the original on 2018-08-14. .
**அமானுல்லா கான் யாசின்சாய்** (*Amanullah Khan Yasinzai*) ( உருது: امان اللہ خان یاسینزئی </link> ; பிறப்பு 7 ஆகத்து 1954) பலூசிசுதானின் 21வது ஆளுநர் ஆவார். இவர் பலூசிஸ்தான் உயர் நீதிமன்றத்தின் முன்னாள் தலைமை நீதிபதி ஆவார்.

ஆரம்ப வாழ்க்கை மற்றும் கல்வி
----------------------------

யாசின்சாய் 1954 ஆம் ஆண்டு ஆகத்து மாதம் 7 ஆம் நாளன்று குவெட்டாவில் பிறந்தார். லாகூரில் உள்ள பார்மன் கிறிசுடியன் கல்லூரியில் இளங்கலை மற்றும் முதுகலைப் பட்டம் பெற்றார்.

தொழில்
------

1997 ஆம் ஆண்டு சனவரி மாதம் 27 ஆம் தேதி முதல் 2009 ஆம் ஆண்டு ஆகத்து மாதம் 5 ஆம் தேதி வரை பலுசிஸ்தான் உயர் நீதிமன்ற நீதிபதியாக பணியாற்றினார். மேலும் தலைமை நீதிபதியாக 2005 ஆம் ஆண்டு செப்டம்பர் மாதம் 14 ஆம் தேதி முதல் 2009 ஆம் ஆண்டு பதவி விலகும் வரை பணியாற்றினார்.  2007 ஆம் ஆண்டு நவம்பர் மாதத்தில் முன்னாள் குடியரசுத் தலைவர் பெர்வேசு முசாரப் அவசர நிலையை அறிவித்தபோது தற்காலிக அரசியலமைப்பு ஆணையின் கீழ் பதவியேற்றார். தற்காலிக அரசியலமைப்பு உத்தரவு நீதிபதிகள் வழக்கில் உச்ச நீதிமன்றத் தீர்ப்பைத் தொடர்ந்து பாக்கித்தானின் உச்ச நீதி மன்றத்தில் குறிப்புகளை எதிர்கொள்வதைத் தவிர்ப்பதற்காக அவர் தனது பதவியை துறந்ததாக செய்திகள் தெரிவிக்கின்றன. 

2018 ஆம் ஆண்டு அக்டோபர் மாதம் 3 ஆம் தேதியன்று பாக்கித்தான் பிரதமர் இம்ரான் கானின் ஆலோசனையின் பேரில் பாக்கித்தான் குடியரசுத் தலைவர் அரிப் அல்வியால் பலூசிசுதானின் 24வது ஆளுநராக யாசின்சாய் நியமிக்கப்பட்டார். 2018 ஆம் ஆண்டு அக்டோபர் மாதம் 4 ஆம் தேதியன்று பதவியேற்றார். 

தனது பதவி விலகல் கடிதத்தை 2021 ஆம் ஆண்டு சூலை மாதம் 7 ஆம் தேதியன்று பாக்கித்தான் குடியரசுத் தலைவரிடம் வழங்கினார். அவரது பதவி விலகல் கடிதத்தை அதிபர் ஆரிப் ஆல்வி ஏற்றுக்கொண்டார்.

மேற்கோள்கள்
-----------

1. ↑  Shah, Syed Ali (3 October 2018). "Retired justice Amanullah Yasinzai appointed Balochistan governor". *Dawn*. .
2. ↑  Kasi, Amanullah (5 August 2009). "CJ, other judges of BHC resign". *Dawn*. .
3. ↑  Shah, Syed Ali (3 October 2018). "Retired justice Amanullah Yasinzai appointed Balochistan governor". *Dawn*. . Shah, Syed Ali (3 October 2018). "Retired justice Amanullah Yasinzai appointed Balochistan governor". *Dawn*.
தர்மபுரி மாவட்டம் காரிமங்கலம் வட்டம் திண்டல் பஞ்சாயத்துக்கு உட்பட்டது உச்சம்பட்டி கிராமம். காரிமங்கலத்திலிருந்து மொரப்பூர் செல்லும் வழியில் அமைந்துள்ளது. விவசாயமும் விவசாயம் சார்ந்த தொழிலுமே பிரதானமாக உள்ளது.

விவசாயம்
--------

விவசாயம் என்பது மழை பெய்தால் நெல் வாழை மஞ்சள் வெங்காயம் வெண்டை சாமந்தி சம்பங்கி உள்ளிட்டவை பயிரிடப்படுகிறது.

கோவில்கள்
---------

இவ்வூரில் அமைந்துள்ள கோயில்கள்:

* முத்தமிழ் முருகன் கோயில்
* ஐயப்பன் கோயில்

திருவிழாக்கள்
-------------

பங்குனி உத்திர தோ்த்திருவிழா ஆண்டுதோறும் கொடியேற்றத்துடன் ஏழு நாட்கள் கொண்டாடப்படுகிறது. ஆடி கிருத்திகையும் இங்கு வெகு விமர்சியாக கொண்டாடப்படுகிறது.

மாாியம்மன் திருவிழா என்பது ஊாின் நிலையைப் பொறுத்து மழை பெய்து செழிப்பாக இருந்தால் ஆண்டுதோறும் கொண்டாடப்படுகிறது. மேலும் உச்சம்பட்டி, சப்பானிப்பட்டி, அடிலம், பொன்னோி, சிக்கத்திம்மனஅள்ளி ஆகிய ஐந்து கிராம மக்கள் ஒன்றிணைந்து கொண்டாடும் *மண்டு செய்தல்* வெகு விமா்சியாக நடைபெறுகிறது. பொங்கல் பண்டிகையின் பாேது ஊா் முழுவதும் சோ்ந்து வழிபாடு நடத்துகின்றனா்.

வெளியிணைப்புகள்
---------------

*
சார்கோமியரைக் காட்டும் படிமம்
**சார்கோமியர்** (*sarcomere*, கிரேக்கம்: sárx = "சதை", "flesh", méros = "பகுதி", "part") என்பது தசையின் கலத்தில் காணப்படும் குறுக்கு-வரிகளின் அடைப்படை அலகு ஆகும்.

சார்கோமியரை நுண்ணோக்கி வழியாக உற்று நோக்கினால் அடர்த்தியான (A கற்றை) மற்றும் அடர்த்தியற்ற கற்றைகள் (I கற்றை) மாறி மாறி அமைந்திருப்பதைக் காணலாம். A கற்றையின் மத்தியில் ஒரு குறைவான அடர்த்தியை உடைய பகுதி காணப்படுகிறது. அதற்கு H பகுதி என்று பெயர். I கற்றை ஒரு 'Z' வடிவக் கோட்டினால் இரண்டாகப் பிரிக்கப்பட்டுள்ளது. ஆகவே, ஒவ்வொரு சார்கோமியரிலும், இரண்டு அடுத்தடுத்த 'Z' கோடுகளுக்கு இடையே வரிசையாக Z கோடு, I கற்றை A கற்றை I கற்றை மற்றும் அடுத்த Z கோடு போன்ற அமைப்புகள் உள்ளன. எலக்ட்ரான் நுண்ணோக்கியின் உதவிகொண்டு வரித்தசைகளை ஆய்வு செய்தபோது, தொடர்ச்சியாக அமைந்த 2 வகை புரத இழைகள், இத்தசைகளில் அமைந்திருப்பது தெரியவந்துள்ளது. A கற்றையில், சுருங்கும் தன்மையுடைய மையோசின் என்னும் புரதத்தினாலான தடித்த இழைகளின் தொகுதிகள் காணப்படுகின்றன. இந்த மையோசின் இழைகளின் விட்ட அளவு 110 A0 மற்றும் நீளம் 1.5 மைக்ரான். இரண்டாவது தொகுதி நுண் இழைகள், (50 A விட்ட அளவு) A கற்றையின் நீள் இழைகளைத் தழுவி அமைந்துள்ளன. இரண்டாவது தொகுதி இழைகள் A கற்றையின் மீதும், ஓரளவிற்கு I கற்றையின் மீதும் நீண்டிருக்கின்றன. இக்கற்றைகள் ஆக்டின் என்னும் பொருளினால் ஆனவை. தசைநார்களின் சுருங்கும் செயலில், மையோசின், ஆக்டின், டிரோபோமையோசின் மற்றும் டிரோபோனின் ஆகிய நான்கு முக்கிய புரதங்கள் செயல்படுகின்றன. தசைநார்களின் செயல்களுக்கு தேவையான ஆற்றல் அகூக மூலக்கூறுகளிலிருந்து பெறப்படுகிறது.

விக்கிமீடியா பொதுவகத்தில்,  
 ***Sarcomeres***   
என்பதின் ஊடகங்கள் உள்ளன.
**திராவிடதேசம்**  (Dravida Kingdom) குளிந்ததேசத்தின் தெற்பாகத்தில் ஓடும், **கிருட்டிணா** நதிக்கு தெற்கிலும், சோழதேசத்திற்கு வடக்கிலும்,விசாலமான பூமியில் பரவி இருந்த தேசம். இந்த நிலப்பரப்பை ஆண்ட மன்னர்களைப் பற்றிய விவரம் இன்றளவும் கிடைக்கவில்லை.

இருப்பிடம்
----------

இந்த தேசத்தில் பூமி கிடைமட்டமாகவும், மேடு, பள்ளமும், காணப்படும். இந்த தேசம் வருடத்தில் 6 மாத காலம் வெப்பம் அதிகமாக இருப்பதால் இப்பூமியின் மக்கள் கருத்த நிறமுடையவர்களாக இருப்பார்கள்.

மலை, காடு, விலங்குகள்
---------------------

இந்த தேசத்தின் நான்கு பக்கங்களிலும் மலைகள் உண்டு. இவை பெரும்பாலும் சிறு, சிறு குன்றுகளும், சிறு, சிறு காடுகளும் செழிப்பான நல்ல பூமி அதிகமாகவும் இருக்கும்.

நதிகள்
------

இந்த திராவிடதேசத்தில் **சுவர்ணமுகி** நதியும், **வேகவதி** நதியும், **க்ஷீரநதி (பாலாறு)** **பெண்ணையாறு,** **கருடநதி** சேர்ந்து திராவிடதேசத்தை செழிக்க வைக்கின்றது.

வேளாண்மை
--------

இந்த திராவிடதேசத்தில் நந்தவனங்கள், ஈச்சை, நாணல், கொங்கு, பனை, பலா, புளி, இலவை, இலுப்பை, முதலிய எண்ணெய் வித்துக்கள் உள்ள மரங்களும், துவரை, கடலை போன்ற புன்செய் பயிர்களும் விளைகின்றது.

சிறப்பு
-------

இந்த திராவிடதேசத்தின் நடுவில் திருவேங்கடமும், காஞ்சிபுரமும் சிறப்பு வாய்ந்த தலங்களாகும்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 265 -
3. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 268 -
**திருவாரூர் கே.தங்கராசு** தமிழ்த் திரைப்பட திரைக்கதை, மற்றும் வசன கர்த்தா ஆவார். இவர் பெரியாரின் கொள்கைப்பற்றுள்ளவர். இவர் பெரியார் திராவிடர் கழகத்தின் மூத்த தலைவர் ஆவார்.

படைப்புகள்
----------

**ராமாயணப் பகுத்தறிவு** என்ற புத்தகம் எழுதி வெளியிட்டார். அதை அப்போதைய காங்கிரசு அரசு தடை செய்தது. 
இவர் எழுதிய **ரத்தக்கண்ணீர்** என்ற நாடகம் ரத்தக்கண்ணீர் என்ற படமாக எடுக்கப்பட்டது. அதில் நடிகவேள் எம்.ஆர்.ராதா நடித்தார்.
இவர் **திருஞானசம்பந்தர்** என்னும் ஒரு நாடகமும் எழுதியிருக்கிறார்.

போராட்டங்கள்
------------

1957 அரசியல் சட்டத்தை எதிர்த்து போராட்டம் நடத்தியபோது 3,000 பேர் சிறை சென்றனர். அதனை எதிர்த்து மாநிலம் முழுவதும் கூட்டங்கள் நடத்தினார்.

மறைவு
-----

5 சனவரி 2014 அன்று மாரடைப்பால் தன் 87-ஆம் அகவையில் காலமானார் தங்கராசு.

குடும்பம்
---------

தங்கராசுவுக்கு காந்தரூபினி என்ற மனைவியும், மலர்க்கொடி, மண்டோதரி என்ற மகள்களும், புகழேந்தி என்ற மகனும் உள்ளனர். புகழேந்தி, தமிழ்நாட்டு அரசின் செய்தி-மக்கள் தொடர்புத் துறை இணை இயக்குநராக (2014 நிலவரப்படி) உள்ளார்.

மேற்கோள்கள்
-----------

1. 1 2  எம்.ஆர்.ராதாவை நடிக்க வைத்த திருவாரூர் தங்கராசு
2. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2014-01-07 அன்று பார்க்கப்பட்டது.
3. ↑
பங்களோ தீவு வடக்கு போஹோல் கடல் பகுதியில் உள்ள ஒரு தீவு ஆகும்.மத்திய தெற்கு பிலிப்பைன்ஸ் சார்ந்த விசயன் தீவு கூட்டத்தில் மத்திய விசய பகுதியில் அமைந்துள்ளது. 

பங்களோ தீவு

புவியியல்
---------

இந்த தீவின் பரப்பளவு 94.53 சதுர கிலோ மீட்டர் .போஹோல் மாகாணத்தின் இரண்டு நகராட்சியை கொண்டுஉள்ளது அவை டேவிஸ் மற்றும் பங்களோ நகராட்சிகள்.தீவின் நிலப்பகுதி சமவெளி மற்றும் மலைகளை கொண்டு இருக்கிறது.மாறிபோஜா வகை சுண்ணாம்புக்கற்கள் இங்கு காணப்படுகிறது போஹோல் பகுதியின் மேற்கு திசையில் இளைய சுண்ணாம்புக்கற்கள் அமைந்து இருக்கிறது .இங்கு காணப்பட்ட சுண்ணாம்புக்கற்கள் பொதிவு மற்றும் முருகையுருப்பிராணி சுண்ணாம்புக்கற்கள் கரையத்தக்க தன்மை உள்ளவை ஆகையால் குகைகள் மற்றும் சுண்ணாம்புக் கரட்டுப் பள்ளம் உருவாகும் வாய்ப்புகள் அதிகம் உள்ளமையால் இங்கு அமையவிருந்த விமான நிலையம் சார்ந்த பணிகள் தற்காலிகமாக நிறுத்தி வைக்கபட்டுள்ளது.  

2015 ஆம் ஆண்டின் மக்கள்தொகை கணக்கெடுப்பின்படி தீவின் மக்கள் தொகை 79,2016 ஆகும். இந்த தீவு பிலிப்பைன்ஸ் நாட்டின் உள்ள ஒரு பிரபலமான பயண இலக்கு ஆகும் .மேலும் கட்-அங், போண்டோட், பாலிகாசாகி போன்ற குருந்தீவுகளை கொண்டுள்ளது.மேலும் இங்கு ஒரு சுவாரிஸ்யமான புவிசார் சிறப்பியல்பு இங்குள்ள ஹினக்தானேன் குகை அங்குல நீராதாரம் நிலமட்டத்திற்கு கீழே அமைந்துள்ளது.இந்த தீவில் ஆறு மற்றும் குளங்கள் இல்லாததால் இக்குகையின் நீராதாரம் முக்கியத்துவம் பெறுகிறது.

வரலாறு
------

பங்களோ தீவு சீன ,மலாய் ,சியாம் மற்றும் இந்தோனேசியா வர்த்தகர்கள் வாணிபம் செய்த பகுதிகளில் ஒன்று ஆகும் .உலகளவில் தலைசிறந்த குடற்காலி இங்கு காணப்படுகிறது .

பல்லுயிர்ப்பெருக்கம்
--------------------

2004ஆம் ஆண்டு பங்களோ கடல்வாழ் பல்லுயிர்பெருக்கம் திட்டம் தொடங்கப்பட்டது.இத்திட்டத்தின் வாயிலாக சுமார் 250 வகையான ஓடுடைய இனங்கள் இவை மிகவும் கடினமான ஓட்டை தமது புறவன்கூடாகக் கொண்ட, கணுக்காலிகளாகும்.மேலும் 2500 வகையான மெல்லுடலிகள் எனப்படும் மிக மெலிதான ஓடுகளைக் கொண்ட விலங்கினங்கள் கண்டறியப்பட்டன.ஜப்பான் மற்றும் மத்தியதரைக் கடல் பகுதிகளில் உள்ள கடல்வாழ் உயிரினங்களை விட அதிகளவிலான கடல்வாழ் பல்லுயிர்பெருக்கம் இங்கு காணப்படுகிறது.

சுற்றுலா
--------

பங்களோ தீவு , பிலிப்பைன்ஸ் நாட்டின் ஒரு முக்கிய சுற்றுலா இலக்கு ஆகும். இங்கு உள்ள அலோனா கடற்கரை அதன் மிக அழகான வெள்ளை மணல் மற்றும் தெளிந்த நீரும் சுற்றுலா பயணியர் வருகைக்கான முக்கிய காரணங்கள் ஆகும்.இங்கு வரும் சுற்றுலா பயணிகளை கவரும் வகையில் பல்வேறு நீரசாகச விளையாட்டு உபகரணங்கள் ,மீன் பிடித்தல் ,அலைச்சறுக்கு,மூச்சுவிடு அமைப்புடன் நீரில்குதித்தல்,நீரடி காற்றுவழங்கி துணைகொண்டு கடலாழத்தில் உள்ள உயிரினங்களை ரசிக்கலாம், ஒவாய் கடற்பன்றி அருகில் பார்க்கும் வாய்ப்பும் உள்ளது .

பொருளாதாரம்
-----------

இந்த தீவு அதிகஅளவில் மணற்பரப்பை கொண்டு உள்ளபோதும் இங்குள்ள மக்கள் சிறிய அளவிலான பண்ணைகளை உருவாக்கி உள்ளனர் .இங்கு தென்னை ,சோளம், வாழை , மாமரம் மற்றும் கோழிகளை வளர்க்கின்றனர் இவற்றை அருகில் உள்ள நகரங்களில் விற்று தங்கள் வருமானத்தை பெருகுகின்றன .மேலும் இந்த தீவு அமைந்து இருக்கும் கடற்பகுதி சிறந்த மீன் பிடி பகுதியாக திகழ்கிறது .

போக்குவரத்து
------------

இந்த தீவில் 2018 ஆம் ஆண்டு முதல் ஒரு சர்வதேச விமான நிலைய செயல் பட உள்ளது .

மதம்
----

இங்கு இருக்கும் மக்களில் பெரும் பகுதியானவர்கள் ரோமன் கத்தோலிக்க மதத்தை பின்பற்றுகின்றனர்.

சான்றுகள்
---------

* Panglao Island, Bohol - UNESCO World Heritage Centre
* Panglao Island geologically unsafe for airport, experts say பரணிடப்பட்டது 2007-09-06 at the வந்தவழி இயந்திரம்
* [*தொடர்பிழந்த இணைப்பு*]
*இக்கட்டுரை "சார்க்" என்னும் தீவைப் பற்றியது. இதே பெயரில் உள்ள அமைப்பு பற்றி அறிய சார்க் அமைப்பு கட்டுரையைப் பார்க்கவும்*.

**சார்க்** (*Sark*, பிரெஞ்சு: Sercq) என்பது தென்மேற்கு ஆங்கிலக் கால்வாயில் உள்ள சானெல் தீவுகளில் ஒன்றான கேர்ன்சியின் ஒரு சிறிய தீவாகும். இதன் மொத்த மக்கள் தொகை 600 (2002 இல் 610) ஆகும். இதன் பரப்பளவு 2 சதுர மைல்கள். இங்கு தானுந்துகள் அனுமதிக்கப்படுவதில்லை. பதிலாக குதிரை வண்டில்களே முக்கிய போக்குவரத்தாகும். அதைவிட மிதிவண்டி, உழவு வண்டி, மின்கலங்களில் இயங்கும் தானுந்துகள் (வலது குறைந்தோருக்காக) ஆகியனவும் பாவனையில் உள்ளன. சுற்றுலாத்துறை ஒரு முக்கிய வருவாய் தரும் தொழிலாகும்.

சார்க்கின் அதி உயரமான இடம் கடல் மட்டத்தில் இருந்து 374 அடிகள் (114 m) ஆகும். 1571 இல் கட்டப்பட்ட காற்றாலை ஒன்று இங்கு உள்ளது. இரண்டாம் உலகப் போரின் போது ஜெர்மனியினரால் இதன் பாகங்கள் சேதமாக்கப்பட்டன.

பிரெக்கு என்ற தீவும் சார்க்கின் கட்டுப்பாட்டில் உள்ளது. இது ஒரு தனியாரின் தீவாகும். தற்போது இங்கு சேர் டேவிட் மற்றும் பிரெடெரிக் பார்க்லே என்போர் வசிக்கின்றனர். இவர்கள் இதனை 1993 இல் வாங்கினார்கள். வெளியாட்கள் இங்கு அனுமதிக்கப்படுவதில்லை.

அரசியல்
-------

சானெல் தீவுகளில் சார்க்கீன் அமைவிடம்
சார்க் தீவு ஐரோப்பாவின் கடைசி நிலமானிய (feudal) அமைப்பாக இருந்து வந்தது.. குத்தகை (fiefdom) இங்கு இன்னமும் நடைமுறையில் உண்டு. ஆனாலும், ஏப்ரல் 2008 இல் ஐக்கிய இராச்சியத்தின் பிரிவி கவுன்சில் சார்க் தீவில் நிலமானிய அமைப்பை மாற்றி மக்களாட்சி முறைக்கு அங்கீகாரம் வழங்கியுள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2008-03-16 அன்று மூலம் பரணிடப்பட்டது. 2008-04-12 அன்று பார்க்கப்பட்டது.
2. ↑  Sark democracy plans are approved (பிபிசி)

வெளி இணைப்புக்கள்
-----------------

* சார்க் அரசு இணையத்தளம் பரணிடப்பட்டது 2003-04-11 at the வந்தவழி இயந்திரம்
* BBC - Feudal island brings in democracy
* சார்க் பற்றிய விவரணம் பரணிடப்பட்டது 2011-07-24 at the வந்தவழி இயந்திரம்
**உசேன் சிர்ரி பாஷா** (Hussein Serry Pasha) (1894-1960) என்பவர் ஒரு எகிப்திய அரசியல்வாதியாவார். இவர் மூன்று தடவை குறுகிய காலத்திற்கு எகிப்தின் 25 வது பிரதமராக பணியாற்றினார். இவர் வெளியுறவு அமைச்சராகவும் பணியாற்றினார்.

குடும்பம்
---------

பொறியாளரும் அமைச்சருமான இஸ்மாயில் சிர்ரி பாஷா என்பவரின் மகனாகப் பிறந்தார்.

பிரதமர்
-------

இவர் முதன்முதலில் 1940 முதல் 1942 வரை பிரதமராக பணியாற்றினா. இரண்டாம் உலகப் போரில் எகிப்தின் மேற்கு பாலைவனத்தில் அச்சு மற்றும் நேச நாட்டு மோதலின் உயரம், இது இரண்டாம் அலமெய்ன் போரில் முடிந்தது.

பிப்ரவரி 1941 இல், ஆஸ்திரேலியாவின் பிரதமர் ராபர்ட் மென்ஸீஸ் கெய்ரோவுக்கு வந்து இவரைச் சந்தித்தார். 1967 இல் எழுதுகையில், "அரசியல் பிரச்சினைகள் பரந்த உலகம் முழுவதும் ஒரே மாதிரியானவை என்பதை நாங்கள் கண்டறிந்தோம், அவற்றைப் பற்றி சிரித்தோம்." பின்னர் அவர் எழுதினார், "ஒரு பெரிய பிரதம மந்திரி மிகவும் ஏழ்மையான ஒரு மன்னனின் கீழ் பணியாற்ற வேண்டியிருந்தது. சிர்ரி பாஷா ... ஒரு நல்ல நிர்வாகி, முற்றிலும் நேர்மையானவர். "

அடுத்து இவர், 1949 சூலை முதல் 1950 சனவரி வரை பிரதமராக பணியாற்றினார். இவரது இறுதி பதவிக்காலம் 1952 சூலையில் மூன்று வாரங்கள் இருந்தது. இது ஒரு அரசியல் நெருக்கடிக்கு மத்தியில் 1952 எகிப்தியப் புரட்சி மற்றும் மன்னர் பாரூக் பதவி நீக்க காலமாகும்.

மேற்கோள்கள்
-----------

1. ↑  Robert Menzies (1967). *Afternoon Light: Some Memories of Men and Events* (Second ). London: Cassell. பக். 23–24. .
**பங்கசினான்** (Pangasinan) என்பது பிலிப்பீன்சின் லூசோனின், இலோகொஸ் பிராந்தியத்தில் அமைந்துள்ள நான்கு மாகாணங்களில் ஒன்றாகும். இதன் தலைநகரம் லிங்காயென் ஆகும். இம்மாகாணத்தில் 1,333 கிராமங்களும், 44 மாநகராட்சிகளும் உள்ளன. இதன் தற்போதைய மாகாண சபை ஆளுநர் மூன்றாம் அமடோ எஸ்பினோ (Amado Espino III) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக பங்கசினான் மாகாணத்தின் சனத்தொகை 2,956,726 ஆகும். இதன் மொத்த நிலப்பரப்பளவு 5,451.01 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 15ஆம் மாகாணமாகவும் சனத்தொகையின் அடிப்படையில் 6ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு , ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 11 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  "Population of the provine". Archived from the original on 2011-07-09. 2017-01-10 அன்று பார்க்கப்பட்டது.CS1 maint: unfit url (link)
**உசேன் சாகர்** (ஹுசைன் சாகர், தெலுங்கு: హుస్సేన్ సాగర్, உருது: حسين ساگر), இந்தியாவின் ஐதராபாத் நகரில் உள்ள ஓர் ஏரி ஆகும். இது நகரின் நீர்த்தேவைகளை நிறைவு செய்வதற்காக முசி ஆற்றின் கிளை ஆற்றில் கட்டிய 5.7 சதுர கிலோமீட்டர் பரப்புள்ள ஏரி. 1562ல் இப்ராகிம் குளி குதுப் ஷாவின் ஆட்சிக்காலத்தில் அசரத் உசேன் ஷா வாலி என்பவர் உசேன் சாகரைக் கட்டினார். இந்த ஏரியின் நடுவில் ஒரே கல்லால் ஆன கௌதம புத்தரின் சிலையை 1992ல் அமைத்தனர். இந்த ஏரி ஐதராபாத் நகரை அதன் துணை நகரான செகந்தராபாத்திலிருந்து பிரிக்கிறது. உசேன் சாகரின் முடிவில் சயேதனி மாவின் கல்லறையான மசூதியையும் தர்காவையும் காணலாம். இந்த ஏரியின் அதிகபட்ச ஆழம் 10 அடிகளாகும்.

பால்காபூர் நதியின் குறுக்காக கரை எழுப்பி இந்த ஏரி உருவாக்கப்பட்டுள்ளது. இந்நதி முசி ஆற்றின் ஒரு துணை ஆறு ஆகும். முன்நாளில் இந்த ஏரி, செகந்திராபாத் நகருக்கு குடிநீர் வழங்குவதற்காகவே கட்டப்பட்டது. ஆனால் இன்று இவ்வேரி பொழுதுபோக்கிடமாகவும் நீர்விளையாட்டிற்காகவும் பயனாகிறது. இதன் கிழக்குப் பக்கமுள்ள ஏரிக்கரை சாலை செகந்திராபாத் நகரையும் ஐதராபாத் நகரையும் இணைக்கிறது. புகழ்பெற்ற வரலாற்றுச் சிறப்புடைய பெருமக்களின் கருங்கற் சிலைகள் சாலைநெடுகிலும் நிறுவப்பட்டுள்ளன. இந்தச் சாலையின் முதலிலும் முடிவிலும் விசயநகர மற்றும் காகத்திய பாணியில் அமைந்த எழிலார்ந்த சலவைக்கல் தோரணவாயில்கள் கட்டப்பட்டுள்ளன. ஏரியின் நடுப்பகுதியில் நிறுவப்பட்டுள்ள புத்தர் சிலை 17.5 மீட்டர் உயரமும் 350 டண் நிறையும் கொண்ட ஒரே கல்லில் வடிக்கப்பட்ட சிலையாகும். ஏரியின் வடக்குப் பகுதியில் அமைந்துள்ள லும்பினி பூங்காவிலிருந்து படகில் சென்று வரலாம்.

படத்தொகுப்பு
------------

* நெக்லசு சாலை இரயில் நிலையம்நெக்லசு சாலை இரயில் நிலையம்
* இரவு நேரத்தில் உசேன் சாகர்இரவு நேரத்தில் உசேன் சாகர்
* பொழுது சாய்ந்த பிறகு ஏரியின் தோற்றம்பொழுது சாய்ந்த பிறகு ஏரியின் தோற்றம்
* மக்களின் காலை நடைப்பயிற்சிமக்களின் காலை நடைப்பயிற்சி
* விடியலில் உசேன் சாகர் ஏரிவிடியலில் உசேன் சாகர் ஏரி
* உசேன் சாகர் ஏரியில் சூரியன் உதிக்கிறதுஉசேன் சாகர் ஏரியில் சூரியன் உதிக்கிறது

மேற்கோள்கள்
-----------

1. ↑  "View of Buddha Statue, Tank Bund, Hyderabad, Telangana". indospectrum.com. 2 November 2006 அன்று பார்க்கப்பட்டது.
**பங்காரசு வாசியேட்டசு** (அறிவியல் பெயர்: *Bungarus fasciatus*) தமிழில் : கட்டுவிரியன் பாம்பு. இந்தியாவிலும் தென்கிழக்கு ஆசியாவிலும் காணப்படும் எலாப்பிடே குடும்பத்தைச் சேர்ந்த நச்சுப்பாம்பு இனமாகும். இதன் உடலில் கருப்பிலும் மஞ்சளிலுமாக வளையங்கள் மாறிமாறி காணப்படுகின்றன. கிராமங்களில் முன்பு இப்பாம்பு கடிக்கு போடப்படும் 'பாடம்(மந்திரம்)' ஒவ்வொரு கட்டுக்கு ஒவ்வொரு பாடம் என்று போடப்படும். விஷம் இறங்க நேரம் ஆகும். தெலுங்கில் *பங்காரம் பாம்பு* என்று அழைக்கப் படுகின்றது. இதன் பொருள் தங்கப்பாம்பு என்பதாகும். இப்பாம்பின் மஞ்சள் வளையங்கள் தங்கம் போன்று தோன்றுவதால் அவ்வாறு அழைக்கப்படுகிறது. இதனுடைய அறிவியல் பெயரான பங்காரசு (*Bungarus*) என்பது இத்தெலுங்குச் சொல்லில் இருந்தே பெறப்பட்டுள்ளது.

புவியியல் பரம்பல்
-----------------

இப்பாம்புகள் இந்திய-சீனப்பகுதிகளிலும் மலேசியத் தீவக்குறையிலும் தென்சீனத்திலும் காணப்படுகின்றன. வடகிழக்கு இந்தியா, மியான்மர், கம்போடியா, தாய்லாந்து, லாவோசு, வியட்நாம், சாவா, சுமத்திரா, சிங்கப்பூர் ஆகிய நாடுகளிலும் இவை கண்டறியப்பட்டுள்ளன.

இந்தியாவில் இவை பொதுவாக வடகிழக்கிலும் பீகார், ஒரிசாவிலும் உள்ளன. மேலும் தமிழகத்தின் பரவலான பகுதிகளிலும், ஐதராபாத்தின் மேற்கு, தெற்குப் பகுதிகளிலும் கோதாவரி, மகாநதிப் பள்ளத்தாக்குகளிலும் இவை உள்ளன.

வாழிடம்
-------

காடுகள், வேளாண்நிலங்கள் உள்ளிட்ட பல்வேறு வகையான இடங்களில் இவை வாழ்கின்றன. கரையான் புற்றுக்களிலும் நீர்நிலைகளுக்கு அருகில் உள்ள கொறிணிகளின் வங்குகளிலும் இவை வாழ்கின்றன.

உடற்தோற்றம்
-----------

இப்பாம்பு உடல் முழுதும் கருப்பு, மஞ்சள் நிறப்பட்டைகள் கொண்டது. உடலின் குறுக்குவெட்டுத்தோற்றம் முக்கோணவடிவுடையது. அகலமான தலையையும் கருப்பான கண்களையும் கொண்டது. இப்பாம்புகளின் பொதுவாக அறியப்பட்ட நீளம் 1800 மி.மீ அல்லது அதற்கும் குறைவானதாகும்.

உணவு
----

இப்பாம்புகள் பொதுவாக மற்ற பாம்புகளையே உணவாகக் கொள்கின்றன. எனினும் இவை மீன்கள், தவளைகள், அரணைகள், பாம்பு முட்டைகள் போன்றவற்றையும் தின்பதாகக் கண்டறியப்பட்டு உள்ளது.

நஞ்சு
-----

இதன் நஞ்சு நரம்புகளைத் தாக்கிக் கொல்லக்கூடியது. நாகப்பாம்பின் நஞ்சைவிட 7 முதல் 14 மடங்கு குறைந்த நச்சுத்தன்மை கொண்டது. இதற்கான குறிப்பிட்ட எதிர்நச்சு இந்தியாவில் கிடைப்பதில்லை.

வெளி இணைப்புகள்
---------------

*
**இந்திய 20 ரூபாய் நாணயம்** (*Indian 20-rupee coin*) என்பது இந்திய ரூபாயின் ஒரு முகமதிப்பாகும். 2019 ஆம் ஆண்டில் அறிமுகப்படுத்தப்பட்டதிலிருந்து இந்தியாவில் மிக உயர்ந்த மதிப்புள்ள சுழற்சி நாணயமாக 20 ரூபாய் நாணயம் உள்ளது. இந்த நாணயம் பொது மக்கள் பயன்பாட்டுக்காக 2020 ஆம் ஆண்டு மார்ச்சு மாதம் வெளியிடப்படுவதாக திட்டமிடப்பட்டது. ஆனால் கோவிட்-19 ஊரடங்கு காரணமாக இதே ஆண்டு மே மாதம் வெளியிடுவதென மாற்றப்பட்டு இதர புதிய ரூபாய் நோட்டுகளுடன் வெளியிடப்பட்டது. தற்போது காகித 20 ரூபாய் தாளுடன் சேர்த்து இந்த 20 ரூபாய் நாணயமும் நடைமுறையில் பயன்படுத்தப்படுகிறது.

விளக்கம்
--------

இப்புதிய 20 ரூபாய் நாணயம் பன்னிரு கோணங்கள் கொண்ட ஒரு பல்கோண நாணயமாகும். இரண்டு நாணயங்களை ஒன்றிணைத்தது போன்ற தோற்றத்தில் இரண்டு நிறங்களில் இந்நாணயம் வெளியிடப்படுகிறது. மேலும் நாணயம் 27 மில்லிமீட்ட வெளிப்புற வளைய விட்டமும் 8.54 கிராம் எடையும் கொண்டுள்ளது. 65 சதவீதம் தாமிரம், 15 சதவீதம் துத்தநாகம் மற்றும் 20 சதவீதம் நிக்கல் என்ற இயைபில் நாணயத்தின் வெளிவளையமும், உள்வளையம் அதாவது மையத்துண்டு 75 சதவீதம் தாமிரம், 20 சதவீதம் துத்தநாகம் மற்றும் 5 சதவீதம் நிக்கல் என்ற இயைபிலும் தயாரிக்கப்படுகிறது. அகமதாபாத்தின் தேசிய வடிவமைப்பு நிறுவன மாணவர்களின் உதவியுடன் இந்த நாணயம் வடிவமைக்கப்பட்டுள்ளது.

நாணயத்தின் முகப்பு
------------------

கீழ் பகுதியில் "சத்யமேவ ஜெயதே" என்று பொறிக்கப்பட்ட புராணக்கதை கொண்ட அசோக தூணுடன் இடது புற எல்லையில் இந்தி மொழியில் "பாரத்" என்ற சொல்லும், வலது எல்லையில் ஆங்கிலத்தில் "இந்தியா" என்ற சொல்லும் பொறிக்கப்பட்டு உள்ளது.

பின்புறம்
---------

நாணயத்தின் முகம் "20" என்ற முகமதிப்பைக் கொண்டிருக்கிறது. இம்முகமதிப்புக்கு மேலே ரூபாய் சின்னம் காட்சியளிக்கிறது. இந்தியாவின் விவசாய அம்சத்தை சித்தரிக்கும் வகையில் நாணயத்தின் இடது புற எல்லையில் தானியங்களின் வடிவமைப்பும், மேல் வலது மற்றும் கீழ் வலது எல்லைகளில் இந்தி மொழியில் ரூ 20 என்ற சொல்லும், ஆங்கிலத்தில் ரூ 20 என்ற என்ற சொல்லும் காட்சியளிக்கின்றன. பன்னாட்டு எண் முறையில் நாணயத்தின் தயாரிப்பு ஆண்டு இடது எல்லையின் மையமாக சித்தரிக்கப்பட்டுள்ளது.

மேற்கோள்கள்
-----------

1. ↑  "After Rainbow-Coloured Notes, You'll Soon See A New 12-Edged Rs 20 Coin". *indiatimes.com*. 7 March 2019. 13 April 2019 அன்று மூலதளத்திலிருந்து பரணிடப்பட்டது எடுக்கப்பட்டது. 27 May 2019 அன்று பார்க்கப்பட்டது.
2. ↑  DelhiMarch 7, Press Trust of India New; March 7, 2019UPDATED; Ist, 2019 15:10. "Rs 20 coins soon to enter Indian economy for the first time". *India Today*. 13 April 2019 அன்று மூலதளத்திலிருந்து பரணிடப்பட்டது எடுக்கப்பட்டது. 27 May 2019 அன்று பார்க்கப்பட்டது.
3. ↑  100010509524078 (2019-03-07). "இந்தியாவில் புதிய வடிவில் அறிமுகமாகும் 20 ரூபாய் நாணயம்". *Maalaimalar* (English). 2021-05-18 அன்று பார்க்கப்பட்டது.CS1 maint: Unrecognized language (link)
4. ↑  "புதிய 20 ரூபாய் நாணயம்: சிறப்பம்சங்கள் என்ன?". *News18 Tamil* (tm). 2021-05-18 அன்று பார்க்கப்பட்டது.CS1 maint: Unrecognized language (link)
5. ↑
6. ↑  Details of coin -
**உச்சங்கிப் பாண்டியர்** என்பவர்கள் கர்நாடகா மாநிலத்தின் உச்சங்கி துர்க்கா என்னும் கோட்டையை மையமாக வைத்து ஆண்ட சில சிற்றரசர் ஆவார்கள். இவர்கள் தோற்றம் பற்றி உறுதியான தகவல்கள் இல்லை. இவர்கள் தமிழகத்தின் பாண்டியர் குலம் என்று ஆய்வாளர்கள் கருதுகிறார்கள். இவர்களில் நான்கு பாண்டியர்கள் அதிகம் அறியப்படுகிறார்கள். அதில் அவர்கள் தங்களை யாதவர் குலத் தோன்றல்களாய் தங்களை அடையாளப்படுத்துகிறார்கள்.

நான்கு அரசர்கள்
---------------

இவர்களில் நால்வரின் பெயர் இரு கல்வெட்டுகளில் காணப்படுகிறது.

1. திரிபுவண மல்ல பாண்டியத் தேவன்
2. முதலாம் விஜய பாண்டியத் தேவன்
3. வீர பாண்டியத் தேவன்
4. இரண்டாம் விஜய பாண்டியத் தேவன்

நாலாம் விக்ரமாதித்தன் படையெடுப்பு
---------------------------------

கி.பி. 1118ல் நாலாம் விக்ரமாதித்த சாளுக்கியன் உச்சங்கி நாட்டைத் தாக்கினான். அவனும் அங்குள்ள உச்சங்கிப் பாண்டியனை திறை செலுத்துமாறு செய்தான்.

இரண்டாம் வீரவல்லாளன் படையெடுப்பு
--------------------------------

கி.பி. 1177ல் இரண்டாம் வீரவல்லாளன் என்ற போசள அரசன் உச்சங்கி நாட்டைத் தாக்கினான். அதன் அரசன் வீரபாண்டியத் தேவனையும் அவன் மகன் இரண்டாம் விஜய பாண்டியத் தேவனையும் சிறையில் இட்டான். ஏராளமான உச்சங்கி நாட்டு செல்வங்களை கைப்பற்றிய பிறகு மீண்டும் இரண்டாம் விஜய பாண்டியத் தேவனுக்கே உச்சங்கி நாட்டின் ஆளும் பொறுப்பைக் கொடுத்தான். இரண்டாம் விஜய பாண்டியத் தேவன் வீரவல்லாளனுக்கு திறை செலுத்தி வந்ததால் அவனின் ஆட்சி சில காலம் அங்கு தொடர்ந்தது.

மேற்கோள்களும் குறிப்புகளும்
---------------------------

1. ↑
2. ↑
3. ↑
4. ↑
துணைகண்ட வர்த்தங்கள் பற்றி பெரிப்ளஸ் கடல்வழி கையேடு,முதல் நூற்றாண்டு
இந்தியா மற்றும் உரோம் நாட்டினிடையே வர்த்தக உறவுகள் கி.மு.30-லேயே இருந்து வந்துள்ளன. உரோம வரலாற்று ஆய்வாளர்கள் உரோம மனைவிகளுக்கு சில்க் வாங்குவதற்காக இந்தியாவில் நிறைய வெள்ளி மற்றும் தங்கத்தை இழந்ததாக குறிப்பிட்டுள்ளனர். பண்டைய தமிழ் பேரரசுகளான சேர,சோழ,பாண்டிய நாடுகளில் தொடர்ச்சியாக வணிக தொடர்பு வைத்திருந்தனர்.

வர்த்தகம்
---------

புதுக்கோட்டையில் கண்டெடுக்கப்பட்ட உரோமை அரசன் அகஸ்டஸ் உருவம் பொறித்த நாணயம், இங்கிலாந்து அருங்காட்சியகம்
### விலங்குகள்

யானை, காண்டாமிருங்களின் தந்தங்கள் ஏற்றுமதியில் முக்கியப் பங்கு வகித்தன. சிறுத்தைகள், புலிகள், சிங்கங்கள் சர்க்கஸ் போன்றவற்றில் பயன்படுத்த வாங்கப்பட்டன.

துறைமுகங்கள்
------------

### உரோம துறைமுகங்கள்

#### அரிசோனி

### முக்கிய தமிழகத் துறைமுகங்கள்

#### பரிகசா

#### முசிறி

காலத்தால் அழிந்து போன துறைமுகமான முசிறி இந்தியாவின் தென்மேற்குத் திசையில் அன்றைய சேரநாட்டில் அமைந்திருந்தது. இத்துறைமுகம் சேர மற்றும் உரோம நாட்டின் இடையேயான வர்த்தகத்தில் முக்கிய பங்காற்றியது.

#### அரிக்கமேடு

அரிக்கமேடு அன்றைய சோழநாட்டில் அமைந்த துறைமுகமாகும்.

கலாச்சார மாற்றம்
----------------

ஆதாரங்கள்
---------

1. ↑
**அமானட்டு நதி** *(Amanat River)* இந்தியாவின்
சார்க்கண்டு மாநிலத்தில் உள்ள பலாமூ மற்றும் சத்ரா மாவட்டங்களின் வழியாகப் பாய்கின்ற ஒரு நதியாகும்.

அசாரிபாக் பீடபூமியில் தோற்றம் பெறும் இந்நதி, சத்ரா மாவட்டத்தின் சிமாரியா காவல்நிலையப் பகுதியில் இருக்கும் இலவாலாங்கு வனவிலங்குப் பூங்காவிற்கு தெற்கு எல்லையாக உருவாகியுள்ளது. அதன் பின்னர், இந்நதி கிட்டத்தட்ட பலாமு மாவட்டத்தின் மேற்கு பகுதி முழுவதும் பாய்ந்து டால்டன்கஞ்ச் நகரத்திற்கு வடக்கில் 5 கிலோமீட்டர் தொலைவிலுள்ள வட கோயல் நதியுடன் இணைகிறது. பலாமூ மாவட்டத்திற்குக் கிழக்கில் ஒரு முக்கிய வடிகால் கால்வாயாகத் திகழும் இந்நதி செழிப்பான சாகுபடியைத் தருகின்ற பள்ளத்தாக்கு வழியாக பாய்கிறது.

துணைநதிகள்
----------

இயின்யோய், மைலா மற்றும் பிரி முதலியன இந்நதிக்கு துணைநதிகளாக இருக்கின்றன

மேற்கோள்கள்
-----------

1. ↑  "Management Plan of Lawalong Wildlife Sanctuary" (PDF). *The protected Area – the Existing Situation*. 2009-04-10 அன்று மூலம் (PDF) பரணிடப்பட்டது. 2010-04-29 அன்று பார்க்கப்பட்டது.
2. ↑  "Gazetteer of Palamu District". 2011-07-21 அன்று மூலம் பரணிடப்பட்டது. 2010-04-29 அன்று பார்க்கப்பட்டது.
சீவல மாற பாண்டியர்
------------------

தென்பாண்டி நாட்டை ஆண்டு வந்த குறுநில மன்னர்களுள் சீவல மாற பண்டியர் ஒருவர். இவர் பாண்டிய மரபினை சார்ந்தவர். இவருடைய தலைநகரமாக வீரவநல்லுர் என்ற இடம் அமைந்திருக்கிறது. இந்நகர் வீரைமாநகர் என்றும் வழங்கப்படும். நாடாளும் மன்னரான இவர் குடிமக்களின் அன்பு கொண்டு அரசாட்சி செய்ததுடன் அமையாது இராசை என அழைக்கப்பெரும் சங்கரநயினார் கோயில் என்ற திருத்தலதில் கோயில் கொண்டு எழுந்தருளியிருக்கும் சங்கரநாராயண சுவாமி என்ற இறைவனிடமும் தணியாத அன்பு கொண்டு வாழ்ந்து வந்தார்.

நாட்டுப்பற்று,இறைப்பற்று இவற்றுடன் தீராத தமிழ்ப்பற்றும் கொண்டிருந்தார்.சங்கரநாராயணசுவாமி கோயிற்புராணம் என்ற பக்திச்சுவை ததும்பும் நூலின் பிற்பகுதி ஏழு சருக்கங்களையும் இச்சீவல மாறப்பாண்டியர் பாடியுள்ளான் என்ற செய்தி இவர் தமிழ் புலமைக்கு சான்றாக அமைகிறது. இந்நூலின் முதல் ஆறு சருக்கங்களை பாடியவர் முத்துவீரக்கவிராயர். சருக்கங்களில் இப்புலவர் நாட்டு சிறப்பையும் நகரச்சிறப்பையும் இறைவனின் திருவுருவச்சிறப்பையும் எடுத்து மொழிந்துள்ளார். நாடு நகர வருணனைப் பகுதியுள் முத்துவீரக்கவிராயரின் கற்பனை வளத்தையும் அணி நலனையும் சொல்லாட்சித்திறனையும் கண்டு களிக்கலாம்.

இந்நூலின் பிந்திய ஏழு சருக்கங்களைப் பாடிய சீவலமாறப் பாண்டியர் இறைவனுடன் தொடர்புடய செய்திகளையும் புரான வரலாறுகளையும் கூறி மகிழ்கின்றார். இந்நூலின் பிற்பகுதியினை பாடிய சீவல மாறப் பாண்டியரின் காலம் கி.பி.பதிணெட்டாம் நூற்றாண்டு என்று அறிஞ்சர்களால் கருதப்பெறுகின்றது. நூலுள் இடம்பெறும் சாற்றுக் கவி சிறப்புப் பாயிரம் மூலம் சீவலமாறப்பாண்டியருக்கு காலத்தால் முற்பட்டவர் முத்துவீரக்கவிராயர் என்பது புலனாகின்றது. பண்டைய தமிழகத்தில் நாடாளும் தமிழ் மன்னர்கள் பலர் தமிழ் புலமையும் பெற்றிருந்தனர். அவ்வரிசையில் சீவல மாறப்பாண்டியரும் வைத்து எண்ணத்தக்கவராவார்.

மேற்கோள்கள்
-----------

1. ↑  வாழ்வியற் களஞ்சியம்-தொகுதி பதினைந்து
Historic site in டவுன்டவுன், ஒட்டாவாவார்ப்புரு:SHORTDESC:Historic site in டவுன்டவுன், ஒட்டாவா
நாடாளுமன்றக் குன்றுநூற்றாண்டுத் தீயும் பின்னால் அமைதிக் கோபுரமும்.
**நாடாளுமன்றக் குன்று** (*Parliament Hill*, பிரெஞ்சு மொழி: *Colline du Parlement*), பொதுவழக்கில் **தி ஹில்**, ஒன்ராறியோ மாகாணத்தின் ஒட்டாவாவில் நகரமையத்தில் ஒட்டாவா ஆற்றின் தென்கரையில் அமைந்துள்ள அரசு நிலப்பகுதி ஆகும். இதன் கோதிக் மறுமலர்ச்சிப் பாணிக் கட்டிடங்களில் கனடிய நாடாளுமன்றம் அமைந்துள்ளது. இங்கு பல முக்கியமானத் தேசியக் குறியீடுகளை கட்டிட வடிவமைப்பில் காணலாம். இதனைச் சுற்றிப் பார்க்க ஆண்டுதோறும் கிட்டத்தட்ட 3 மில்லியன் பார்வையாளர்கள் வருகின்றனர்.

18ஆவது, 19ஆவது நூற்றாண்டுகளில் இந்நிலப்பகுதி படைத்துறையின் கட்டுப்பாட்டில் இருந்தது. 1859இல் ஐக்கிய இராச்சியத்தின் விக்டோரியா கனடா மாகாணத்தின் தலைநகரமாக பைடவுனை அறிவித்த பிறகு இதனை அரசு நிலமாக மேம்படுத்தும் பணிகள் துவங்கப்பட்டன. நாடாளுமன்றத்தின் பல விரிவாக்கங்களையும் துறைசார் கட்டிடங்களையும் 1916இல் தீவிபத்தில் அழிபட்ட மைய வளாகத்தையும் அடுத்து நாடாளுமன்றக் குன்று தற்போதுள்ள வடிவைக் கொண்டுள்ளது; 1927இல் அமைதிக் கோபுரம் கட்டப்பட்டது. 2002 முதல் விரிவான $1 பில்லியன் செலவுள்ள புதுப்பித்தல், சீரமைத்தல் பணிகள் மேற்கொள்ளப்பட்டு வருகின்றன; இது 2020 வரை தொடரும் என மதிப்பிடப்பட்டுள்ளது.

இந்தக் கட்டிடத் தொகுதியில் மூன்று வளாகங்கள் உள்ளன: மேற்கு வளாகம், கிழக்கு வளாகம் மற்றும் மைய வளாகம்.

1916இல் ஏற்பட்ட தீ விபத்தொன்றில் மைய வளாகம் முழுமையாக அழிபட்டது; நூலகத்தை மட்டுமே காப்பாற்ற முடிந்தது. இந்தக் கட்டிடம் மீண்டும் கட்டப்பட்டு அமைதிக் கோபுரம் 1927இல் முடிவுற்றது. கட்டிடங்களின் கூரைகள் செப்பாலானவை; இவை காலப்போக்கில் பச்சையாக மாறியுள்ளன.

இவ்வளாகத்தைச் சுற்றிலும் பல சிலைகள் அமைக்கப்பட்டுள்ளன. பல முன்னாள் பிரதமர்களுக்கும் கனடாவில் பெண்களின் சம உரிமைகளுக்காக போராடிய 5 முதன்மைப் பெண்களுக்கும் இங்கு சிலைகள் உள்ளன. கனடா நிறுவப்பட்டு நூறாண்டுகள் நிறைவுபெற்றதை போற்றும் வகையில் நூற்றாண்டுத் தீ ஏற்றப்பட்டுள்ளது.

மேற்சான்றுகள்
-------------

1. ↑  Canadian Press (6 May 2007). "Parliament Hill tourist facilities overwhelmed". CTV. Archived from the original on 16 டிசம்பர் 2008.. பார்த்த நாள்: 9 January 2009.

வெளி இணைப்புகள்
---------------

* பொதுவகத்தில் நாடாளுமன்றக் குன்று தொடர்பாக ஊடகக் கோப்புகள் உள்ளன.
* Parliament Hill Website பரணிடப்பட்டது 2004-09-26 at the வந்தவழி இயந்திரம்
* Canada by Design: Parliament Hill, Ottawa பரணிடப்பட்டது 2007-04-22 at the வந்தவழி இயந்திரம் at Library and Archives Canada
* M.H. Stoneworks Inc. பரணிடப்பட்டது 2009-04-28 at the வந்தவழி இயந்திரம் images of the restoration of various buildings on Parliament Hill
**அமிடோசல்பைட்டு** *(Amidosulfite)* என்பது =NS(O)O- என்ற வேதி வினைக்குழுவைப் பெற்றுள்ள ஒரு வேதிச் சேர்மத்தைக் குறிக்கும். மாற்றுகள் நைட்ரசனுடன் இரண்டு பிணைப்புகளாலும், ஆக்சிசனுடன் ஒரு பிணைப்பாலும் இணைய முடியும். இச்சேர்மங்கள் பொதுவாக RR'NS(O)OR" வடிவத்தில் காணப்படும். மேலும் இவற்றை நைட்ரசன் நேர்மின் சுமையையும், ஆக்சிசன் எதிர்மின் சுமையையும் ஒருங்கே பெற்றுள்ள இருமுனை அயனி சேர்மங்களாகக் கருத இயலும். பின்னர் இதனுடன் எந்த குழுவும் இணைக்கப்படுவதில்லை. இவை உள் உப்புக்கள் என்று அழைக்கப்படுகின்றன. நைட்ரசனுடன் மூன்று குழுக்கள் (RR'R"N+S(O)O−) இணைவதை இவை அனுமதிக்கின்றன. 

அமிடோகந்தச அமிலம் H2NS(O)OH ஓர் எளிய அமிடோசல்பைட்டுக்கு உதாரணமாகும். ஓர் அமோனியம் உப்பையும் (H2NS(O)O−NH4+ ) இது பெற்றுள்ளது. கந்தக டை ஆக்சைடு அமோனியாவுடன் 1:1 அல்லது 1:2 விகிதத்தில் கலக்கும் போது உட்கிடக்கையாக இவை உற்பத்தியாகின்றன. 

என்-(2-டைமெத்திலமோனியோ-எத்தில்)அமிடோசல்பைட்டு, என்-(2-டையெத்திலமோனியோ-எத்தில்)அமிடோசல்பைட்டு, என்-[2-(1-பிப்பெரிடினியம்-1-ஐல்)-எத்தில்]அமிடோசல்பைட்டு, N-[2-(4-மோர்போலினியம்-4-ஐல்)-எத்தில்]அமிடோசல்பைட்டு, சோடியம் என்-எத்திலமிடோசல்பைட்டு (C2H5NHS(O)ONa), எத்தில் என்-எத்திலமிடோசல்பைட்டு (C2H5NHS(O)OC2H5), டையெத்தில்-பாசுப்பானைல் என்-மெத்திலமிடோசல்பைட்டு, டைபீனைல்-பாசுபானைல் என்-மெத்திலமிடோசல்பைட்டு, என்,என்-டைமெத்திலமிடோகந்தச அமிலம்,என்,என்,டையெத்திலமிடோ கந்தச அமிலம், என்,என்-பிசு(2-ஐதராக்சியெத்தில்)டையெத்திலமிடோகந்தச அமிலம், சோடியம் என்,என்-டைமெத்திலமிடோசல்பைட்டு, சோடியம் என்,என்-டையெத்திலமிடோசல்பைட்டு, இலித்தியம் என்,என் - டையெத்திலமிடோசல்பைட்டு, இலித்தியம் என்-எக்சாபுளோரோ ஐசோபுரோப்பைலிடினியாமிடோசல்பைட்டு (நைட்ரசனுடன் இரட்டைப் பிணைப்பு), சோடியம் 1-பிப்பெரிடின்சல்பினேட்டு Na(CH2)5NHS(O)O. உள்ளிட்ட சேர்மங்கள் அறியப்பட்டுள்ள அமிடோசல்பைட்டுகளாகும்.

டிரைமெத்தில்சிலில் என்,என்-டையெத்திலமிடோசல்பைட்டு, டிரைமெத்தில்வெள்ளீய என்,என்-டைமெத்திலமிடோசல்பைட்டு அல்லது டைமெத்தில்தாலியம் என்,என்-டைமெத்திலமிடோசல்பைட்டு போன்ற சேர்மங்களை கரிம உலோக மாற்றுகள் உற்பத்தி செய்கின்றன

மேற்கோள்கள்
-----------

1. 1 2 3 4  Baumann, Norbert; Fachmann, Hans-Jürgen; Heibel, Brigitte; Jotter, Reimund; Ledüc, Birgit (2013) (in en). *S Sulfur-Nitrogen Compounds: Compounds with Sulfur of Oxidation Number IV*. Springer Science & Business Media. பன்னாட்டுத் தரப்புத்தக எண்:9783662063637. .
.
**பிரச்னை** (பின்னர் **உதயம்** என பெயர் மாற்றப்பட்டது) என்பது 1970 களில் வெளியான முற்போக்கு தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் இருமுறை வெளிவந்தது.

வரலாறு
------

சாதாரணத் தொழிலாளிகள் சில பேர் சேர்ந்து வெகு மக்களை எட்டக் கூடிய வகையில் தொழிலாளர்களும் விவசாயிகளும் படித்துப் பயன்பெற வேண்டும் என்ற நோக்குடன் முற்போக்கு மாதமிருமுறை இதழ் ஒன்றை துவக்கி நடதினார்கள். முதலில் இதற்கு 'பிரச்னை' என்று பெயரிடப்பட்டது. இதழின் ஆசிரியர்களாக ஆர். சாம்பசிவம், எஸ். இசக்கிமுத்து என்று அறிவிக்கப்பட்டது. சில இதழ்களுக்குப் பிறகு தெ. சண்முகம் ஆசிரியர் என்றும், முந்திய இருவரும் இணை ஆசிரியர்கள் எனவும் அறிவிக்கப்பட்டது. இதன் முதல் இதழ் 1972 அக்டோபரில் வெளிவந்தது. 10வது இதழ் முதல் இதழின் பெயர் மாற்றம் பெற்றது. பிரச்னை 'உதயம்' ஆயிற்று.

கதைகள், கவிதைகள், கட்டுரைகளை இந்த ஏடு வெளியிட்டது. சமூகப் பிரச்னைகள், அரசியல் விடயங்கள், கலை மற்றும் இலக்கிய விடயங்கள் பற்றி எளிய நடையில் விளக்கமாகவும் தெளிவாகவும் கருத்துக்களை எடுத்துக்கூறியது. அஸ்வகோஷ் (ஏ. ஜி.) கதைகள், கவிதைகள், கட்டுரைகள் அதிகம் எழுதினார். மாவேலி ஜாப்சன், ஆத்மாநாம், அக்கிணிபுத்திரன் முதலிய பலரும் இதில் கவிதைகள் எழுதியுள்ளனர்.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 168–174. 13 நவம்பர் 2021 அன்று பார்க்கப்பட்டது.
**நாடாவால் எழிற்புள்** *(Astrapia mayeri)* என்பது (ஆண் பறவையில் ஒரு மீற்றருக்கும் மேலாக வளரக்கூடிய வாலைத் தவிர்த்து) 32 செமீ வரை வளரக்கூடிய நடுத்தர அளவான மிருதுவான பட்டுப் போன்ற கருநிற உடலைக் கொண்ட சந்திரவாசிப் பறவையினம் ஒன்றாகும். இதன் ஆண் பறவை ஒளிர்வான இளம் பச்சை மற்றும் வெண்கல நிற இறகமைப்பைக் கொண்டும், சொண்டுக்கு மேலே அலங்காரமான சுருட்டை இறகுகளைக் கொண்டும், மிகவும் நீளமான நாடாப் போன்ற வெண்ணிற வாலிறகுகள் இரண்டைக் கொண்டும் காணப்படும். இதன் பெண் பறவையானது ஒளிர்வான தலையைக் கொண்ட கபில நிறப் பறவையாகும். இவ்வினம் பரவி வாழும் குறுகிய எல்லைக்குட் காணப்படுகின்றதான, இவ்வினத்துக்கும் பேரெழிற்புள் இனத்துக்கும் கலந்து பிறந்த பறவைகள் பெருவால் எழிற்புள் என அழைக்கப்படும்.

நீண்ட வாலிறகுகளுடன் கூடிய ஆண் பறவை
சந்திரவாசி இனங்களில் மிகவும் அலங்காரமான பறவையினமொன்றான இந்த நாடாவால் எழிற்புள் இனம் தன் உடற் பருமனுடன் ஒப்பிடும்போது உலகிற் காணப்படும் எப்பறவையினத்தை விடவும் மிக நீளமான, அதாவது தன் உடலின் மொத்த நீளத்தின் மூன்று மடங்குக்கு மேற்பட்ட நீளமான வாலைக் கொண்டுள்ளது. 

நாடாவால் எழிற்புள் இனமானது பப்புவா நியூ கினி நாட்டின் மேற்குப் பகுதியில் உள்ள நடு மலைநாட்டின் மலைசார் காடுகளுக்கு மாத்திரம் தனிச்சிறப்பான இனமாகும். ஏனைய அலங்காரமான சந்திரவாசிப் பறவைகளைப் போலவே, இவ்வினத்தின் ஆண் பறவையும் பலபெண் கலவி புரிவதாகும். இதுவரை கண்டறியப்பட்டுள்ள சந்திரவாசிப் பறவையினங்களில் இறுதியாகக் கண்டறியப்பட்டது இந்த நாடாவால் எழிற்புள் இனம் ஆகும்.

இப்பறவையினத்துக்கான அறிவியற் பெயர் நியூகினித் தீவு பற்றிய அறிவியற் தேடலில் ஈடுபட்டரும் இயற்கையியலாளருமான *பிரெட் சோ மேயர்* என்பவரின் நினைவாகவே இடப்பட்டுள்ளது. அவரே இப்பறவையினத்தை 1938 ஆம் ஆண்டு கண்டறிந்ததாகக் கருதப்படுகிறது. எனினும், *யக் ஐட்சு* என்பவரே இதனைக் கண்டறிந்ததாகவும் பிற்காலத்தில் இது பற்றி *பிரெட் சோ மேயர்* ஆர்வங் கொண்டிருந்ததாகவும் இப்போது கருதப்படுகிறது.

வாழிடமிழத்தல் மற்றும் இதன் அழகிய இறகுகளுக்காக வேட்டையாடப்படுதல் என்பன காரணமாக இவ்வினம் தற்போது அச்சுறுத்தலை எதிர்கொண்டுள்ளது. அதனாற்றான், இது அச்சுறு நிலையை அண்மித்த இனமாக வகைப்படுத்தப்பட்டுள்ளது.

மேற்கோள்கள்
-----------

1. ↑  Chandler, David & Couzens, Dominic. *100 Birds to See Before You Die* ISBN 9781592239580

* BirdLife International (2004). *Astrapia mayeri*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 11 May 2006. இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

வெளித் தொடுப்புகள்
------------------

* பறவையுயிர் இனங்களின் மெய்யறிக்கை பரணிடப்பட்டது 2009-01-05 at the வந்தவழி இயந்திரம்
* ஐயுசிஎன் செம்பட்டியல்
**நாடு கடந்த இந்திய அரசின் அஞ்சல் தலைகள்** (Azad Hind stamps) என்பது சுபாஷ் சந்திர போஸின் கீழ் உருவான நாடு கடந்த இந்திய அரசின் தற்காலிக அரசாங்கத்திற்காக தயாரிக்கப்பட்ட ஆனால் வெளியிடப்படாத அஞ்சல் தலைகள் ஆகும். அனைத்து அஞ்சல் தலைகளும் பெர்லினிலுள்ள அரசு அச்சகப் பணியகமான இரீச்சுடுக்கரேயில் 100 தாள்களில் போட்டோகிரேவர் முறை மூலம் அச்சிடப்பட்டன.

 ஆசாத் இந்த் முத்திரைகளின் சிறிய பெயரளவு மதிப்புகள். கீழ் வரிசையிலுள்ள மூன்றும் கூடுதல் கட்டணம் இல்லாமல் அந்தமான் நிக்கோபார் தீவுகளுக்கு திட்டமிடப்பட்டது

பின்னணி
-------

"சுதந்திர இந்தியாவின் தற்காலிக அரசாங்கம்" இரண்டாம் உலகப் போரின்போது சப்பானின் ஆதரவுடன் நாடு கடநத அரசாங்கமாக சுபாஷ் சந்திர போஸால் நிறுவப்பட்டது. இந்த அரசாங்கத்திற்காக, நாட்சி ஜெர்மனியில் அஞ்சல் தலைகள் தயாரிக்கத் திட்டமிடப்பட்டன. இந்த அஞ்சல் தலைகள் 1943ஆம் ஆண்டின் தொடக்கத்தில் பெர்லினில் இருந்தபோது போஸ் அவர்களால் தொடங்கப்பட்டது.

இவற்றையும் காண்க
----------------

* நாடு கடந்த இந்திய அரசு
* இந்தியத் தேசிய இராணுவம்
* சிண்டரெல்லா அஞ்சல் தலை

ஆதாரங்கள்
---------

* *Michel Deutschland-Spezial 2018.* Schwaneberger Verlag GmbH, München 2018.
* *Indian Legion Stamps and Postal History* in *Introduction to Foreign Legion Stamps and Postal History*.

சான்றுகள்
---------

1. ↑  Andrew Freeston: *The Azad Hind and Chalo Delhi Stamps of the Indian Legion and Indian National Army of Subhas Chandra Bose 1941–1945.* Waikawa Beach, New Zealand: 1999, p. 9.
2. ↑  "Barth Healey: Pastimes;stamps". nytimes.com. 2020-04-17 அன்று பார்க்கப்பட்டது.
**உஸ்தாத் அமான் அலிகான்** (Ustad Aman Ali Khan) (1888-1953) இவர் ஓர் இந்திய பாரம்பரிய இசைக் கலைஞரும், பெண்டிபஜார் கரானாவின் இசையமைப்பாளருமாவார. இவர் பல கர்நாடக இராகங்களை இந்துஸ்தானி இசையில் கொண்டு வந்தார்.

தொழில்
------

உத்தரபிரதேசத்திலிருந்து வந்து மும்பை பெண்டிபஜார் பகுதியில் குடியேறிய பெண்டிபஜார் கரானாவின் நிறுவனர்களில் ஒருவரான சஜ்ஜு கானின் மகனாவார். மைசூர் மாநிலத்தின் அரசவைக் கலைஞர் கலாநிதி பிடாரம் கிருட்டிணப்பாவின் வழிகாட்டுதலின் கீழ் கர்நாடக இசையை கற்றுக்கொண்டார். இவர் பெண்டிபஜார் கரானாவுக்கு தாளம் (லயகரி) நுட்பமாக பாடும் பாணி (சர்கம்) ஆகியவற்றை அறிமுகப்படுத்தினார். இவரது இசை குறிப்பாக அதன் தாள சர்கம் வடிவங்களுக்காக குறிப்பிடத்தக்கதாக இருந்தது. இதற்காக இவர் கர்நாடக இசையிலிருந்து உத்வேகம் பெற்றார். சிறந்த பாடகர் அமீர்கான் இவரை தனது வாழ்க்கையில் ஒரு பெரிய இசை செல்வாக்கு என்று கருதினார்.

சீடர்கள்
--------

இவரது நடை பாடர்களான அமீர் கான், வசந்த்ராவ் தேசுபாண்டே ஆகியோரை ஈர்த்தது.. இவரது சீடர்களில் சிவகுமார் சுக்லா, டி.டி.ஜனோரிகர், முகமது உசேன் கான், பின்னணி பாடகர்கள் மன்னா தே, லதா மங்கேஷ்கர், இசை இயக்குனர் நிசார் பாசுமி, வாலி அகமது கான், பி. சைதன்யா தேவ் மற்றும் ஆர்மோனியக் கலைஞர் சாந்திலால் ஆகியோர் அடங்குவர்.

இறப்பு
------

இவர், 1947 இல் மும்பையை விட்டு புனேவில் குடியேறினார். இசைக் கச்சேரிகளுக்காக தில்லிக்குச் சென்றபோது நுரையீரல் அழற்சி நோயால் பாதிக்கப்பட்ட இவர் 1953 பிப்ரவரி 11 அன்று இறந்தார்.

மேற்கோள்கள்
-----------

* "Profiles of the Maestros". swaramandakini.com. 2021-05-12 அன்று மூலம் பரணிடப்பட்டது. 2020-10-25 அன்று பார்க்கப்பட்டது.
* "Profile of Aman Ali Khan" (PDF). parrikar.org. 2020-11-02 அன்று மூலம் (PDF) பரணிடப்பட்டது. 2020-10-25 அன்று பார்க்கப்பட்டது.

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**தேவகோட்டை மீனாட்சி சுந்தரேசுவரர் கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் சிவகங்கை மாவட்டத்தில் தேவகோட்டை என்னுமிடத்தில் அமைந்துள்ளது. கடல் மட்டத்திலிருந்து சுமார் 74 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 9°56'48.2"N, 78°49'36.4"E (அதாவது, 9.946710°N, 78.826782°E) ஆகும்.

இறைவன், இறைவி
-------------

இக்கோயிலின் மூலவராக சுந்தரேசுவரர் உள்ளார். இறைவி மீனாட்சி ஆவார். சிவன் கோயிலாக இருந்தாலும் சேக்கிழாருக்கு முக்கியத்துவம் தரப்படுகிறது. இக்கோயிலை சேக்கிழார் கோயில் என்றும் அழைக்கின்றனர். வைகாசி பூச நட்சத்திரத்தில் சேக்கிழார் குரு பூசையும், ஆராதனையும் நடைபெறுகிறது.

அமைப்பு
-------

இரு ராஜகோபுரங்களைக் கொண்டு அமைந்துள்ள இக்கோயிலில் மீனாட்சியும், சுந்தரேசுவரரும் தனித்தனியாகக் காணப்படுகின்றனர். 
கோயிலின் உள் திருச்சுற்றில் நர்த்தன விநாயகர், தட்சிணாமூர்த்தி, லிங்கோத்பவர், சோமாஸ்கந்தர், மரகத விநாயகர், விசுவநாத விசாலாட்சி, பால தண்டாயுதபாணி, சுப்பிரமணியர், மகாலட்சுமி, பிரம்மா, துர்க்கை, சண்டிகேசுவரர், சண்டிகேசுவரி, நடராஜர், நவக்கிரகங்கள், கன்னிமூலை விநாயகர் ஆகியோர் உள்ளனர்.

மேற்கோள்கள்
-----------

1. 1 2 3  அருள்மிகு மீனாட்சிசுந்தரேஸ்வரர் திருக்கோயில், தினமலர் கோயில்கள்
**அமஸ்யா மாகாணம்** (*Amasya Province*, துருக்கியம்: Amasya ili ) என்பது துருக்கியின் ஒரு மாகாணமாகும், இது நாட்டின் வடக்கே கருங்கடல் பிராந்தியத்தில் யேசில் ஆற்றுப் பகுதியில் அமைந்துள்ளது.

இதன் மாகாணத் தலைநகரம் அமஸ்யா நகராகும். பேரரசர் அலெக்சாந்தர் காலத்திய ஆவணங்களில் பழங்கால அமேசியா குறிப்பிடப்பட்டுள்ளது. மேலும் புவியியலாளரும், வரலாற்றாசிரியருமான இசுட்ராபோவின் பிறப்பிடமும் இது ஆகும். உதுமானியப் பேர்ரசு காலத்தில், அமஸ்யா அதன் மதராசாக்களுக்காக நன்கு அறியப்பட்டிருந்தது.

நிலவியல்
--------

கருங்கடலுக்கும் உள் அனதோலியாவிற்கும் இடையில் உள்ள அமஸ்யா, யெசிலர்மக், செகெரெக், டெர்சகன் போன்ற ஆறுகள் பாயும் வளமான சமவெளிகளின் மையத்தில் அமைந்துள்ளது. கருங்கடலுக்கு அருகில் இருந்தபோதிலும் அமாஸ்யாவில் வெப்பமான கோடை மற்றும் மிதமான குளிர்காலம் உள்ளது. அமஸ்யா வேளாண்மையை முதன்மையாக கொண்ட மாகாணமாகும், இது நாட்டில் நன்கு ஆப்பிள் விளையும் மாகாணம். மேலும் புகையிலை, பீச், செர்ரி, ஓக்ரா ஆகியவற்றை விளைகிறது.

மாவட்டங்கள்
-----------

அமஸ்யா மாகாணம் ஏழு மாவட்டங்களாக பிரிக்கப்பட்டுள்ளது (மாவட்டத் தலைநகர் **தடிமனாக** குறிப்பிடபடுள்ளது):

* **அமஸ்யா**
* கெய்னசெக்
* ஜிமியாக்கரி
* ஹமாமா
* மெர்சிஃபோன்
* சுலுவா
* டகோவா

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑  "Amasya". 2012-05-11 அன்று மூலம் பரணிடப்பட்டது. 2012-05-14 அன்று பார்க்கப்பட்டது.
மரத்தில் தொங்கும் பனிக்கூரிகள்
ஏதாவது ஒர் பொருளிலிருந்து நீரானது துளித்துளியாகச் சிந்தும்போது அந்த நீர் உறையுமாயின், சிந்தும் நீர் ஈட்டி போன்ற, கூரான திண்ம தோற்றத்தைப் பெறும்போது, அது **பனிக்கூரி** (Icicle) என அழைக்கப்படும். பொதுவாக பனித்தூவி, அல்லது பனிக்கட்டி, சூரிய வெப்பத்தினாலோ அல்லது வேறு ஏதாவது வெப்ப மூலங்களிலிருந்து கிடைக்கும் வெப்பத்தினாலோ உருகி, நீராக திரவ நிலைக்கு வந்து, ஒரு பொருளிலிருந்து சிந்தும்போது, அதன் புறச் சூழலின் வெப்பநிலை நீரின் உறைநிலையைவிடக் (0 °C / 32 °F) குறைவாக இருக்குமாயின், சிந்தும் நீரானது மீண்டும் உறையும். அப்போது, மீண்டும் அது பனிக்கட்டியாகும். இவ்வாறு தொடர்ந்து நடைபெறும்போது, அந்தப் பனிக்கூரியானது நீண்டு வளர்ந்து செல்லும்.

இந்தப் பனிக்கூரிகள் ஆபத்தை விளைவிக்கக் கூடியவை. இந்தப் பனிக்கூரிகள் உடைந்து விழுமாயின், அது விழும் இடத்திற்குக் கீழாக இருக்கும் பொருளுக்கோ, அல்லது உயிர்களுக்கு ஆபத்து விளையும். இவை மிகவும் கூராக இருப்பதனால் கத்தி போன்று காயம் ஏற்படுத்தும் தன்மை கொண்டவையாக இருக்கும். மேலும் இந்தப் பனிக்கூரிகள் மிகவும் பாரமானவையாக இருப்பதனால், இவை உருவாகும் பொருட்கள் பாரத்தால் உடையக் கூடிய நிலையை அடையலாம்.

படத்தொகுப்பு
------------

* புதரின் மீது பனிக்கூரிகள்புதரின் மீது பனிக்கூரிகள்
* மேற்கூரையின் மீது பனிக்கூரிகள்மேற்கூரையின் மீது பனிக்கூரிகள்
* இங்கிலாந்தின் ஆல்ட்டன் பகுதியில் ஜனவரி 10, 2010 இல் காணப்பட்ட பனிக்கூரிகள்.இங்கிலாந்தின் ஆல்ட்டன் பகுதியில் ஜனவரி 10, 2010 இல் காணப்பட்ட பனிக்கூரிகள்.
* பனிக்கூரி ஒன்றின் அருகாமைக் காட்சிபனிக்கூரி ஒன்றின் அருகாமைக் காட்சி
* மரத்தின் மீது பனிக்கூரிமரத்தின் மீது பனிக்கூரி
* நோர்வே, ஓஸ்லோவில் ஒரு வீட்டின் மீது பனிக்கூரிகள்நோர்வே, ஓஸ்லோவில் ஒரு வீட்டின் மீது பனிக்கூரிகள்
* ரஷ்யாவின் மாஸ்கோவில் வழக்கத்துக்கு மாறாக வில்வடிவ பனிக்கூரிரஷ்யாவின் மாஸ்கோவில் வழக்கத்துக்கு மாறாக வில்வடிவ பனிக்கூரி
* கலிபோர்னியாவின் டிரக்கீ நகர்ப்புறத்தில் பனிக்கூரிகள்கலிபோர்னியாவின் டிரக்கீ நகர்ப்புறத்தில் பனிக்கூரிகள்
* ஐக்கிய ராச்சியத்தின் பேன்பரி நகர்ப்புறத்தில் டிசம்பர், 2010 இல் காணப்பட்ட பனிக்கூரிகள்ஐக்கிய ராச்சியத்தின் பேன்பரி நகர்ப்புறத்தில் டிசம்பர், 2010 இல் காணப்பட்ட பனிக்கூரிகள்
* ஐக்கிய ராச்சியத்தின் பேன்பரி நகர்ப்புறத்தில் டிசம்பர், 2010 இல் காணப்பட்ட பனிக்கூரிகள்ஐக்கிய ராச்சியத்தின் பேன்பரி நகர்ப்புறத்தில் டிசம்பர், 2010 இல் காணப்பட்ட பனிக்கூரிகள்

மேற்கோள்கள்
-----------

1. ↑  "CityNews.ca - Dangerous Icicles A Concern As Pieces Fall From Above". 2009-02-04 அன்று மூலம் பரணிடப்பட்டது. 2012-08-25 அன்று பார்க்கப்பட்டது.
**நாடி** என்பதும் *நாழி, நாழிகை* என்பதும் இந்திய துணைக்கண்டத்தில் பழங்காலத்திலிருந்து பயன்படுத்தப்பட்டு வரும் ஒரு கால அலகு ஆகும். ஒரு நாள் 60 நாடிகளாகப் (நாழிகைகளாகப்) பகுக்கப்பட்டுள்ளது. நாடி மேலும் 60 உட்பிரிவுகளாகப் பிரிக்கப்படும். இந்த ஒவ்வொரு உட்பிரிவும் விநாடி அல்லது *நொடி* எனப்படும்.

 தற்கால தமிழ்ப் பஞ்சாங்கமொன்றில் மணி, மினிற்(மினிட்டு) கால அலகுகளுடன் நாடி, விநாடி கால அலகுகளிலும் தகவல்கள் தரப்பட்டிருப்பதை இங்கே காணலாம்.
தற்போது எங்கும் வழக்கிலுள்ள கால அளவுக் கணக்கில் ஒரு நாள் 24 மணி நேரம் கொண்டதாகும். இது 1440 (= 24 X 60) நிமிடங்களுக்குச் சமன். எனவே ஒரு நாடி அல்லது நாழிகை என்பது **24** (24 X 60 / 60) நிமிடங்கள் கொண்டதாகும். மேற்கத்திய முறைகள் அறிமுகப் படுத்தப்படும் முன் நாடி, விநாடி அலகுகளே இந்தியாவிலும், இலங்கை போன்ற அண்டை நாடுகளிலும் வழங்கி வந்தன. இன்றும் சோதிடம் முதலிய மரபு சார்ந்த துறைகளில் (திருமணம், குழந்தைப் பிறப்பு, இறந்தார் சடங்கு) நேரத்தைக்குறிக்க இவ்வலகு பயன்படுத்தப்பட்டு வருகின்றது.

நாடி என்பதற்குப் பொருள்:
"நாடிநாழிகை நரம்பாம்" - "கடிகை நாழிகையே" - சூடாமணி நிகண்டு.
ஆக நாடி என்பதற்கு நரம்பு என்றொரு பொருள் உண்டு.
பனி படிவுகள்
============

பனியாறு மேல்பொதி
பனியாறு நகரும் போது அதனடியில் உள்ள பாறை சிதைந்து மண்ணும் கல்லும் பெயர்ந்து அரிக்கப்படும். அனைத்தது பாறை பொருட்களையும் பனியாறுப் பொதி என்பர். மேல்பரப்பில் சுமந்து வரப்படும் பனியாற்றின்உடலுக்குள் பொதிந்தவாறு வருவது உள்பொதி அடிப்பகுதியில் கடத்தபடுவது அடிப்பொதி எனப்படும். மேலும் பக்கப்பொதியும், நடுப்பொதியும் கடைப்பொதிகளும் உள்ளன.பனியாற்றினின் உருகுநீர் பெருமளவு பாறைப் பொருட்களை கடத்திச் செல்கிறது. பாறை மாவு முதல் பாறாங்கற்கள் வரை இவ்வாறு படிகிறது. இவற்றை பனியாற்றுபடிவுகள் என்பர்.

பனியாற்றுபடிவுகள் 2 வகைப்படும். 

கடைப்பொதி
1. பனிகளிப்பொதி 

2. பனி அடுக்குப்படி 

பள்ளத்தாக்கின் குறுக்கே ஒரு நீள் குன்றைப் போல காட்சியுடைய பனிக்களிப்பொதியை கடைப்பொறி என்பர். 

டிராம்லின்
----------

பனியாறு திறந்த சமவெளிகளில் கூட்டங்கூட்டமாகக் காணப்படுகின்றன. இது கவிழ்த்து வைக்கத்துள்ள தேக்கரண்டி போன்ற எத்திசை நோக்கிக்சென்றது என்பதை காட்டுகிறது. குவிந்த பக்கத்திலிருந்து மெலிந்த முனைப்பக்கத்தை நோக்கி பணியாறு நகர்ந்துள்ளது. ஆழம் அதிகம்மின்றி, மேற்புறம் சீரமைப்பின்றி உள்ள மிகப்பெரிய பரப்பளவுடைய பனிகளிப் பொதிக்கு தரைப்பொதி என்று பெயர்.


1. ↑  Benn, D. I. and Evans, D. J. A. (1998) Glaciers & Glaciation. Oxford University Press, New York, NY.
2. ↑  Moraine." Columbia Electronic Encyclopedia, 6th Edition (2009): 1. Academic Search Complete. EBSCO. Web. 6 Oct. 2010.
3. ↑  அறிவியல் களஞ்சியம் தொகுதி பதினான்கு